**«Қазақстан Республикасының кейбір заңнамалық актілеріне қауіпсіз еңбек жағдайларын жетілдіру және**

**жұмыскерлердің еңбек құқықтарын қорғау мәселелері бойынша өзгерістер мен толықтырулар енгізу туралы»**

 **Қазақстан Республикасы Заңының жобасы бойынша**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Рет****№** | **Нормативтік****құқықтық актінің құрылымы** | **Баптардың қолданыстағы редакциясы** | **Ұсынылатын өзгерістер мен толықтырулар** | **Негіздеме** |
| **1** | **2** | **3** | **4** | **5** |
| **Қазақстан Республикасының Кәсіпкерлік Кодексі** |
| 1. | 144-бап3-тармақүшінші бөлік |  144-бап. Тексерулерді ұйымдастыру тәртібі ….Осы тармақтың ережелері патогендігі I және (немесе) II топтардағы патогенді биологиялық агенттермен жұмыс істеуді жүзеге асыратын бақылау және қадағалау субъектілерін тексеруге қолданылмайды. |  Мынадай редакцияда жазылсын: «Осы тармақтың ережелері патогендігі I және (немесе) II топтардағы патогенді биологиялық агенттермен жұмыс істеуді жүзеге асыратын, **сондай-ақ еңбек қауіпсіздігі және еңбекті қорғау саласындағы** бақылау және қадағалау субъектілерін тексеруге қолданылмайды.**».** | Алдын ала хабарламай және тәуліктің кез келген уақытында инспекция бақылауымен қамтылатын кез келген кәсіпорынға инспекторлардың кедергісіз кіруіне құқық беретін ХЕҰ № 81 Конвенцияның 12-бабының, сондай-ақ ХЕҰ № 129 Конвенцияның 16-бабының ережелерін ескере отырып, заң жобасында субъектіге (объектіге) бару арқылы еңбек қауіпсіздігі және еңбекті қорғау саласындағы тексеру және профилактикалық бақылау жүргізуге мемлекеттік еңбек инспекторының тиісті құқығын бекіту ұсынылады.  |
| 2. | 144-2-бап4-тармақоныншы бөлік | 144-2-бап. Бақылау мен қадағалау субъектісіне (объектісіне) бару арқылы профилактикалық бақылау … Осы тармақтың жетінші, сегізінші және тоғызыншы бөліктерінің ережелері патогендігі I және (немесе) II топтардағы патогенді биологиялық агенттермен жұмыс істеуді жүзеге асыратын бақылау және қадағалау субъектілеріне бару арқылы профилактикалық бақылауға қолданылмайды. | Мынадай редакцияда жазылсын:«Осы тармақтың жетінші, сегізінші және тоғызыншы бөліктерінің ережелері патогендігі I және (немесе) II топтардағы патогенді биологиялық агенттермен жұмыс істеуді жүзеге асыратын, **сондай-ақ еңбек қауіпсіздігі және еңбекті қорғау саласындағы** бақылау және қадағалау субъектілеріне бару арқылы профилактикалық бақылауға қолданылмайды.». | Алдын ала хабарламай және тәуліктің кез келген уақытында инспекция бақылауымен қамтылатын кез келген кәсіпорынға инспекторлардың кедергісіз кіруіне құқық беретін ХЕҰ № 81 Конвенцияның 12-бабының, сондай-ақ ХЕҰ № 129 Конвенцияның 16-бабының ережелерін ескере отырып, заң жобасында субъектіге (объектіге) бару арқылы еңбек қауіпсіздігі және еңбекті қорғау саласындағы тексеру және профилактикалық бақылау жүргізуге мемлекеттік еңбек инспекторының тиісті құқығын бекіту ұсынылады.  |
| **Қазақстан Республикасының Еңбек Кодексі** |
| 3. | 1-бап1-тармақ19) тармақша,жаңа 56-2) тармақша | 1-бап. Осы Кодексте пайдаланылатыннегізгі ұғымдар 1. Осы Кодексте мынадай негізгі ұғымдар пайдаланылады:….19) **еңбек инспекциясы жөніндегі жергілікті орган – облыстың, республикалық маңызы бар қаланың, астананың жергілікті атқарушы органдарының тиісті әкімшілік-аумақтық бірлік шегінде Қазақстан Республикасының заңнамасына сәйкес еңбек қатынастары саласындағы өкілеттіктерді жүзеге асыратын құрылымдық бөлімшесі;****....****56-2) тармақша жоқ;** | 19) тармақша алып тасталсын.мынадай мазмұндағы 56-2) тармақшамен толықтырылсын:**«56-2) мемлекеттік еңбек инспекциясы – тиісті әкімшілік-аумақтық бірлік шегінде Қазақстан Республикасы еңбек заңнамасының сақталуын мемлекеттік бақылау саласындағы өкілеттіктерді жүзеге асыратын еңбек жөніндегі уәкілетті мемлекеттік органның дербес аумақтық бөлімшесі;».** | ХЕҰ № 81 Конвенциясына және ХЕҰ № 129 Конвенциясына сәйкес келтіру, сондай-ақ Қазақстан Республикасы Еңбек және халықты әлеуметтік қорғау министрлігінің (бұдан әрі - ҚР ЕХӘҚМ) жанындағы Мемлекеттік еңбек инспекциясының өңірлік бөлімшелерімен сатылас жүйесін құру мақсатында.ХЕҰ № 81 Конвенциясының 4-бабына сәйкес, Ұйым Мүшесінің әкімшілік практикасына сәйкес келетін дәрежеде еңбек инспекциясы орталық биліктің байқауында және бақылауында болады. ХЕҰ № 129 Конвенциясының 7-бабы ауыл шаруашылығындағы еңбек инспекциясы да Ұйым Мүшесінің әкімшілік практикасына сәйкес келетін дәрежеде орталық органның байқауында және бақылауында болатынын белгілейді.Осылайша, жоғарыда көрсетілген Конвенциялар мемлекеттік еңбек инспекциясы жүйесінің ұлттық модельдерінің өзгеруіне жол бере отырып, стандарт ретінде еңбек инспекциясы орталық биліктің байқауында және бақылауында болуы тиіс деп көздейді. Еңбек заңнамасының сақталуын мемлекеттік бақылауды жүзеге асыру бөлігінде Қазақстанға мемлекеттік құрылымы, экономикалық даму және нормативтік-құқықтық реттеуі жағынан жақын дамыған шет елдердің және ТМД елдерінің халықаралық тәжірибесін зерделеу іс жүзінде барлық қаралған елдерде мемлекеттік бақылау органдарының орталық атқарушы органдарға бағынышты болатынын көрсетті.Осыған байланысты, Қазақстан кәсіпорындарында еңбек заңнамасының сақталуын мемлекеттік бақылауды жүзеге асырудың тиімділігін арттыру және ҚР Еңбек кодексінің нормаларын ХЕҰ Конвенциясына сәйкес келтіру мақсатында ҚР-да бұрын қолданыста болған мемлекеттік еңбек инспекциясын басқарудың сатылас жүйесін қайтару қажет деп санаймыз.Жоғарыда баяндалғанды ескере отырып, ҚР Еңбек кодексінің 1-бабының 1-тармағының 19) тармақшасын алып тастау ұсынылады. Оған қоса, «Құқықтық актілер туралы» ҚР Заңының 23-бабы 7-тармағының орыс тіліндегі нормативтік құқықтық актідегі терминдер мен анықтамалар қазақ тілінде жазылу тәртібіне сәйкес келуге тиіс деген талабын ескере отырып, ҚР Еңбек кодексінің 1-бабының 1-тармағын «мемлекеттік еңбек инспекциясы» ұғымының анықтамасын қамтитын жаңа 56-1) тармақшамен толықтыру ұсынылады. |
| 4. | 12-бап7-тармақ | 12-бап. Жұмыс берушінің актілерін шығару кезінде жұмыскерлер өкілдерінің пікірін ескеру тәртібі….7. Егер жұмыс берушінің шығарылған актісінде жұмыскерлердің осы Кодексте, еңбек, ұжымдық шарттарда, келісімдерде көзделген құқықтары мен кепілдіктерін бұзатын не нашарлататын ережелер қамтылған жағдайда, оған **еңбек инспекциясы жөніндегі жергілікті органға** не сотқа шағым жасауға болады. | **«еңбек инспекциясы жөніндегі жергілікті органға»** деген сөздер **«мемлекеттік еңбек инспекциясына»** деген сөздермен ауыстырылсын. | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 5.  | 16-бап2) тармақша | 16-бап. Еңбек жөніндегі уәкілетті мемлекеттік органның еңбек қатынастарын реттеу саласындағы құзыретіЕңбек жөніндегі уәкілетті мемлекеттік орган:….2) Қазақстан Республикасы еңбек заңнамасының, оның ішінде еңбек қауiпсiздiгi және еңбектi қорғау жөніндегі талаптың, Қазақстан Республикасының халықты жұмыспен қамту туралы заңнамасының сақталуын мемлекеттiк бақылауды **ұйымдастырады**, **сондай-ақ еңбек инспекциясы жөніндегі жергілікті органның қызметін үйлестіреді және қызметін тексеруді жүзеге асырады;** | Мынадай редакцияда жазылсын:«2)Қазақстан Республикасы еңбек заңнамасының, оның ішінде еңбек қауiпсiздiгi және еңбектi қорғау жөніндегі талаптардың, Қазақстан Республикасының халықты жұмыспен қамту туралы заңнамасының сақталуын **мемлекеттік бақылауды ұйымдастырады және жүзеге асырады**;».  | ҚР ЕХӘҚМ жанынан мемлекеттік еңбек инспекциясының сатылас жүйесін құру ұсынысына байланысты осы министрліктің құзыретінен еңбек инспекциясы жөніндегі жергілікті органның қызметін үйлестіру және қызметін тексеруді жүзеге асыру бойынша өкілеттікті алып тастау, сондай-ақ аталған министрліктің құзыретін мемлекеттік бақылауды жүзеге асыру жөніндегі өкілеттікпен толықтыру ұсынылады. |
| 6. | 16 -бап4) тармақша | 16-бап. Еңбек жөніндегі уәкілетті мемлекеттік органның еңбек қатынастарын реттеу саласындағы құзыретіЕңбек жөніндегі уәкілетті мемлекеттік орган:….4) **еңбек инспекциясы жөніндегі жергілікті органдардан** еңбек қатынастары мәселелері бойынша қажетті ақпаратты сұратады; | **«еңбек инспекциясы жөніндегі жергілікті органдардан»** деген сөздер **«мемлекеттік еңбек инспекциясынан»** деген сөздермен ауыстырылсын. | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 7. | 16-бап33) және 34) тармақшалар | 16-бап. Еңбек жөніндегі уәкілетті мемлекеттік органның еңбек қатынастарын реттеу саласындағы құзыретіЕңбек жөніндегі уәкілетті мемлекеттік орган:…33) жұмыс берушінің қаражаты есебінен жұмыскерлерге сүт немесе оған теңестірілген тамақ өнімдері және **(немесе) диеталық (емдік және профилактикалық) тамақтануға арналған арнайы өнімдер,** арнайы киім және басқа да жеке қорғаныш құралдарын беру тәртібін бекітеді, сондай-ақ оларды ұжымдық қорғаныш құралдарымен, санитариялық-тұрмыстық үй-жайлармен және құрылғылармен қамтамасыз ету тәртібін белгілейді;34) бюджеттік жоспарлау жөніндегі орталық уәкілетті органмен келісу бойынша жұмыскерлерге сүт **немесе оған теңестірілген тамақ өнімдерін және (немесе) диеталық (емдік және профилактикалық) тамақтануға арналған арнайы өнімдер беру нормаларын бекітеді;** | Мынадай редакцияда жазылсын:«33)жұмыс берушінің қаражаты есебінен жұмыскерлерге сүт немесе оған теңестірілген тамақ өнімдерін **не** **диеталық тамақтануға арналған өнімдерді және емдік-профилактикалық тамақтануға арналған өнімдерді,** арнайы киім және басқа да жеке қорғаныш құралдарын беру тәртібін бекітеді, сондай-ақ оларды ұжымдық қорғаныш құралдарымен, санитариялық-тұрмыстық үй-жайлармен және құрылғылармен қамтамасыз ету тәртібін белгілейді;34)бюджеттік жоспарлау жөніндегі орталық уәкілетті органмен келісу бойынша **жұмыскерлерге сүт немесе оған теңестірілген тамақ өнімдерін не диеталық тамақтануға арналған өнімдерді және емдік-профилактикалық тамақтануға арналған өнімдерді беру нормалары мен шарттарын** **бекітеді;».** | 1. Қолданыстағы заңнамаға сәйкес кәсіптік аурулар мен уланулардың алдын алу, денсаулықты нығайту мақсатында зиянды еңбек жағдайларында жұмыс істейтін жұмыскерлерге **сүт және емдік-профилактикалық тамақ (ЕПТ) беріледі**.Өз кезегінде, жұмыскердің келісімімен сүт **оған теңестірілген тамақ өнімдерімен** алмастырылуы мүмкін.Сүтке теңестірілген тамақ өнімдеріне мыналар жатады: **йогурт, ряженка, сүзбе, айран, ірімшік және т. б**.Сонымен бірге, қазіргі уақытта кәсіби аурулар мен уланудың алдын алу, тұтастай алғанда денсаулықты нығайту үшін пайдаланылатын түрлі **тамақ өнімдері** бар.«Тамақ өнімдерінің қауіпсіздігі туралы» ҚР Заңы 1-бабының 9) тармақшасына сәйкес **диеталық тамақтануға арналған өнімдер – аурулардың профилактикасы және (немесе) оларды емдеу мақсатында** адамдардың жекелеген санаттарына арналған арнайы мақсаттағы тамақ өнімдері.Осыған байланысты, зиянды еңбек жағдайларында жұмыс істейтін жұмыскерлердің денсаулығын сақтауды қамтамасыз ету мақсатында заңнамаға сәйкес ашытылған сүт өнімдерін мемлекеттік тіркеуден өткен диеталық тамақтануға арналған өнімдермен ауыстыруды қарастыру ұсынылады. 2. Еңбек жөніндегі уәкілетті мемлекеттік органға бюджеттік жоспарлау жөніндегі орталық уәкілетті органмен келісу бойынша жұмыскерлерге сүт немесе оған теңестірілген тамақ өнімдерін не диеталық тамақтануға арналған өнімдерді және емдік-профилактикалық тамақтануға арналған өнімдерді беру нормалары мен шарттарын бекітуге құзырет беру ұсынылады. |
| 8. | 16-бап жаңа 41-10), 41-11) және 41-12) тармақшалар | 16-бап. Еңбек жөніндегі уәкілетті мемлекеттік органның еңбек қатынастарын реттеу саласындағы құзыретіЕңбек жөніндегі уәкілетті мемлекеттік орган:…**41-10) жоқ;****41-11) жоқ;****41-12) жоқ;** | Мынадай мазмұндағы 41-10), 41-11) және 41-12) тармақшалармен толықтырылсын:«**41-10) Еңбек қауіпсіздігі және еңбекті қорғау жөніндегі өндірістік кеңес туралы үлгілік ережені әзірлейді және бекітеді;****41-11) Еңбекті қорғау жөніндегі техникалық инспекторлар туралы үлгілік ережені әзірлейді және бекітеді;****41-12) мемлекеттік еңбек инспекторлары санының үлгілік нормативтерін әзірлейді және бекітеді;».** | 1. Еңбек қауіпсіздігі және еңбекті қорғау жөніндегі өндірістік кеңес туралы келісімдерді немесе ережелерді қалыптастыру кезінде жұмыс беруші мен жұмыскерлердің өкілдері арасында түбегейлі келіспеушіліктер туындайды және кеңес жұмысын ұйымдастыру қиынға соғады.2. Қазіргі уақытта елімізде 300 мыңға жуық кәсіпорын жұмыс істейді. Осы кәсіпорындарда мемлекеттік бақылауды жүзеге асыратын мемлекеттік еңбек инспекторларының саны **237** бірлікті құрайды.Еңбек инспекциясы жергілікті биліктің бақылауына берілгеннен бері 2013 жылдан бастап инспекторлар саны азая бастағанын атап өткен жөн. Мемлекеттік еңбек инспекторларының тапшылығы салдарынан кәсіпорындар мен ұйымдардың 3 пайызы ғана жыл сайынғы тексерулермен қамтылады.Алайда, ХЕҰ-ның №81 конвенциясының 10-бабында еңбек инспекторларының саны инспекциялық қызмет функцияларын тиімді жүзеге асыру үшін жеткілікті болуы тиіс деп белгіленген. ХЕҰ № 129 Конвенциясының 14-бабында инспекциялық қызмет функцияларын тиімді жүзеге асыру үшін ауыл шаруашылығында еңбек инспекторларының жеткілікті болуын қамтамасыз ету шаралары қабылдануы тиіс екендігі белгіленген. Осыған байланысты Қазақстан Республикасы ЕХӘҚМ-ге мемлекеттік еңбек инспекторлары санының үлгілік нормативтерін әзірлеу және бекіту өкілеттіктерін беру ұсынылады. |
| 9. | 17-баптақырып,бірінші абзац | 17-бап. Еңбек инспекциясы жөніндегі жергілікті органның құзыретіЕңбек инспекциясы жөніндегі жергілікті орган:  | Мынадай редакцияда жазылсын:«**17-бап. Мемлекеттік еңбек инспекциясының құзыреті****Мемлекеттік еңбек инспекциясы:**».  | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 10. | 17-бап7) тармақша | 17-бап. Еңбек инспекциясы жөніндегі жергілікті органның құзыретіЕңбек инспекциясы жөніндегі жергілікті орган: …7) еңбек қауіпсіздігі және еңбекті қорғау нормативтерін жетілдіру мәселелері бойынша жұмыскерлер мен жұмыс берушілердің өкілдерімен өзара іс-қимыл жасайды; | Мынадай редакцияда жазылсын:«7) **еңбек қатынастары және еңбек қатынастарымен тікелей байланысты өзге де қатынастар, еңбек қауіпсіздігі және еңбекті қорғау нормативтерін жетілдіру** мәселелері бойынша жұмыскерлер мен жұмыс берушілердің өкілдерімен өзара іс-қимыл жасайды;». | Кәсіподақтар мен еңбек инспекциясы еңбек дауларының алдын алу және шешу, қысқартулар, еңбекақы төлемеу және т. б. мәселелер бойынша тығыз байланыста жұмыс істейді.Еңбек инспекциясының кәсіподақтармен өзара қарым-қатынасы туралы нормаларды қауіпсіздік техникасы мен еңбекті қорғау мәселелері бойынша ғана емес, көрсетілген бағыттар бойынша да заңнамалық деңгейде бекіту қажет.  |
| 11.  | 22-бап1-тармақ6) тармақша | 22-бап. Жұмыскердің негізгі құқықтары мен міндеттері1. Жұмыскердің:

…6) бос тұрып қалғаны үшін осы Кодекске сәйкес ақы төленуіне; | Мынадай редакцияда жазылсын:«**6)** осы Кодекске, **келісімге, ұжымдық шартқа, жұмыс берушінің актісіне** сәйкесбос тұрып қалғаны үшін, **үстеме жұмыс, мереке және демалыс күндеріндегі, түнгі уақыттағы жұмыс үшін ақы төленуіне;**». | Жұмыскерлердің құқықтарын нақтылау. |
| 12. | 22-бап1-тармақ20) тармақша  | 22-бап. Жұмыскердің негізгі құқықтары мен міндеттері1. Жұмыскердің:

….20) еңбек жөніндегі уәкілетті мемлекеттiк органға және (немесе) **еңбек инспекциясы жөніндегі жергілікті органға** жұмыс орнындағы еңбек қауіпсіздігі және еңбекті қорғау жағдайларын зерттеп қарауды жүргізу туралы өтініш білдіруге, сондай-ақ еңбек жағдайларын, қауіпсіздігін және еңбекті қорғауды жақсартуға байланысты мәселелерді тексеру мен қарауға өкілдік етіп қатысуға; | «**еңбек инспекциясы жөніндегі жергілікті органға**» деген сөздер «**мемлекеттік еңбек инспекциясына**» деген сөздермен ауыстырылсын.  | ҚР Еңбек және халықты әлеуметтік қорғау министрлігі жанынан мемлекеттік еңбек инспекциясының сатылас жүйесін құруды ұсынуға байланысты. |
| 13. | 23-бап2-тармақ22) тармақша | 23-бап. Жұмыс берушінің негізгі құқықтары мен міндеттері...2. Жұмыс беруші:...22) еңбек жөнiндегi уәкiлеттi мемлекеттiк органның және **еңбек инспекциясы жөнiндегi жергілікті органның** лауазымды адамдарын, жұмыскерлердің өкiлдерiн, еңбектi қорғау жөнiндегi техникалық инспекторларды ұйымдардағы еңбек қауiпсiздiгiнiң, жағдайларының және еңбектi қорғаудың жай-күйiне және Қазақстан Республикасы заңнамасының сақталуына тексерулер жүргізу үшін, сондай-ақ еңбек қызметіне байланысты жазатайым оқиғаларды және кәсiптiк ауруларды тергеп-тексеру үшiн кедергiсiз жiберуге; |  «**еңбек инспекциясы жөніндегі жергілікті органның**» деген сөздер «**мемлекеттік еңбек инспекциясының**» деген сөздермен ауыстырылсын. | ҚР Еңбек және халықты әлеуметтік қорғау министрлігі жанынан мемлекеттік еңбек инспекциясының сатылас жүйесін құруды ұсынуға байланысты. |
| 14. | 26-бап1-1-тармақ жаңа  | 26-бап. Еңбек шартын жасасуға және жұмысқа орналасуға салынатын тыйымдар және қойылатын шектеулер...**1-1. Жоқ.** | Мынадай мазмұндағы 1-1-тармақпен толықтырылсын: **«1-1. Жеке тұлғамен азаматтық-құқықтық шарт жасасуға, егер онда осы Кодекстің 27-бабында көзделген еңбек шартының ерекше белгілерінің тым болмағанда біреуі болса, жол берілмейді.****Еңбек шартының осы Кодекстің 27-бабында көзделген бір және (немесе) бірнеше ерекше белгілерді қамтитын шарт тараптардың нақты атауына қарамастан еңбек шарты деп танылады және Қазақстан Республикасының еңбек заңнамасына сәйкес құқықтық салдарларға алып келеді.».** | Еңбекке тартылатын жеке тұлғалардың мүдделерін қорғау мақсатында, себебі ҚР Еңбек кодексінің талаптарына сәйкес еңбек шартын жасасу аталған адамдарды әлеуметтік қорғауды, оның ішінде олардың тиісті кепілдіктер мен өтемақы төлемдерін алуды қамтамасыз етеді.Жеке тұлғамен еңбек шартын жасасу оған әлеуметтік қорғауды, оның ішінде еңбек заңнамасына сәйкес кепілдіктер мен өтемақы төлемдерін алуға мүмкіндік беретіні белгілі. Бұл жұмыс беруші тарапынан жеке зейнетақы шотына аударымдар, жұмыс берушінің қаражаты есебінен еңбекке уақытша қабілетсіздігі бойынша әлеуметтік жәрдемақы алу, ақылы еңбек демалысын алу, міндетті әлеуметтік медициналық сақтандыру жүйесіне қатысу және басқалар. Осылайша, еңбек қатынастарын тиісті түрде ресімдей отырып, ресми жұмысқа орналасу жұмыскер үшін заңнамада көзделген барлық әлеуметтік пакетті алуға кепілдік бола алады. Алайда, жұмыс берушілер еңбек шартын жасаспай жұмысқа жіберген шартты емес жұмыспен қамтылған азаматтардың еңбек үшін кепілді төлемді де, басқа да әлеуметтік қорғау шараларын да алуға мүмкіндігі жоқ. Тәжірибе көрсеткендей, мұндай азаматтар аз емес. Тәжірибе көрсеткендей, көп жағдайда жұмыскерлердің өз құқықтарын қорғау үшін сотқа жүгінген кезде талап-арыз талаптарын қанағаттандырудан бас тартудың себебі тиісті түрде ресімделген еңбек шартының болмауы болып табылады.Осылайша, Finprom.kz аналитикалық порталдың мәліметтері бойынша, ҚР-да жұмыспен қамтылғандардың 14%-ы (1 миллионнан астам қазақстандық) – бұл шартты жұмыспен қамтылғандар, яғни жұмыс берушімен еңбек шартын жасаспай жұмыс істейтін азаматтар. Бұл азаматтар әдетте кепілдіксіз, сақтандырусыз, демалыссыз жұмыс істейді және жалпы еңбек заңнамасымен дұрыс қорғалмайды. Шартты жұмыспен қамтылған халықтың жартысынан астамы АӨК саласында еңбек етеді. 2021 жылы жұмыспен қамтылған халықтың саны 8,8 млн адамды құрады, 2020 жылмен салыстырғанда 0,9%-ға артық. Оның ішінде 13,6%-ы шартты жұмыспен қамтылған халық (бір жыл бұрын 14,1%-ға қарсы). Бұл 1,2 миллион адам, жылына минус 2,2%.ҚР өңірлері арасында шартты жұмыспен қамтылғандардың көпшілігі 2021 жылы Алматы (183,9 мың адам), Түркістан (137,3 мың адам) және Жамбыл (127 мың адам) облыстарында тұрған. Шартты жұмыспен қамтылған халық арасында ерлер мен әйелдер саны шамалы ерекшеленді – 577,9 мың әйелге қарағанда 622,4 мың ер адам. Шартты жұмыспен қамтылған ерлер саны бір жылда 2,8%-ға, әйелдер саны 1,5%-ға қысқарды.Шартты жұмыспен қамтылған халықтың жартысынан көбі ауыл, орман және балық шаруашылығы саласында жұмыс істеді - 653,7 мың адам. Одан кейін сауда және автожөндеу (168,6 мың адам), сондай-ақ құрылыс (89,4 мың адам) саласында жұмыс істеді.  Сонымен қатар, іс жүзінде, әсіресе құрылыс саласында, жұмыс берушілер жеке тұлғаларды жұмысты орындауға немесе қызмет көрсетуге азаматтық-құқықтық шарт жасасу арқылы құрылыс жұмыстарының белгілі бір түрлерін орындауға тартады. Жеке тұлғаларды жұмысқа тартудың мұндай әдіс жұмыс берушіге жұмыскерге әлеуметтік қорғау шараларын ұсынуды, оның ішінде жұмыста жарақат алған кезде жұмыскердің өмірі мен денсаулығына келтірілген зиянды өтеуді, зейнетақы аударымдары бойынша және т. б. міндеттемелерді орындауды айналып өтуге мүмкіндік береді. Жоғарыда баяндалғанды ескере отырып, жұмыскерлерді әлеуметтік қорғауды күшейту мақсатында ҚР Еңбек кодексінің 26-бабына толықтырулар ұсынылды. |
| 15.  | 111-бап2-тармақекінші бөлік | 111-бап. Лауазымдарды қоса атқару, қызмет көрсету аймағының кеңеюі және уақытша болмаған жұмыскердің міндеттерін атқару (алмастыру)кезінде еңбекке ақы төлеу …**Егер уақытша болмаған жұмыскерді алмастыру алмастыратын жұмыскердің лауазымдық міндеттеріне кіретін болса, уақытша болмаған жұмыскердің міндеттерін атқарғаны (алмастырғаны) үшін жұмыскерлерге қосымша ақы төлеу жүргізілмейді.**  | **Алып тасталсын.**  | Кез келген қосымша жұмыс төленуге тиіс. Қосымша жұмысты орындау шарттары, оның ішінде оның көлемі мен қосымша ақының мөлшері ҚР ЕК-нің 111-бабының 3-тармағына сәйкес жұмыскермен келісім бойынша жұмыс берушінің актісімен белгіленеді.Заңның осы нормасын қолдану практикасы жұмыс берушілер қызметкердің уақытша болмаған қызметкердің міндеттерін орындауы туралы ережелерді белгілей отырып, лауазымдық нұсқаулықтарды әзірлейтінін көрсетті. Осылайша, олар қызметкерге міндеттерін орындағаны үшін қосымша ақы төлеуден бас тартады. |
| 16. | 156-бап11-тармақ | 156-бап. Ұжымдық шарттың тараптары. Ұжымдық келіссөздер жүргізу, ұжымдық шартты әзірлеу және жасасу тәртібі….11. Жұмыс берушi тараптар қол қойған ұжымдық шартты қол қойылған күнінен бастап бір ай ішінде мониторинг үшiн **еңбек инспекциясы жөнiндегi жергілікті органға** ұсынуға мiндеттi. | «**еңбек инспекциясы жөніндегі жергілікті органға**» деген сөздер «**мемлекеттік еңбек инспекциясына**» деген сөздермен ауыстырылсын. | ҚР Еңбек және халықты әлеуметтік қорғау жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 17.  | 157-бап1-тармақекінші бөлікжаңа 10), 11) тармақшалар | 157-бап. Ұжымдық шарттың мазмұны мен құрылымы1. Ұжымдық шарттың мазмұны мен құрылымын тараптар бас, салалық және өңірлік келісімдерге сәйкес айқындайды.Ұжымдық шартқа:...**10) жоқ;****11) жоқ.** | 9) тармақтағы «ережелер енгізіледі.» деген сөздер «ережелер;» деген сөзбен ауыстырылып, мынадай мазмұндағы 10), 11) тармақшалармен толықтырылсын: **«10) ұйымдағы тиісті кәсіп, лауазым бойынша жалақының ең жоғары және ең төмен мөлшері арасындағы жол берілетін арақатынас туралы;****11) ұйымда еңбек заңнамасының сақталуына қоғамдық бақылауды жүзеге асырудың тәртібі мен шарттары туралы ережелер енгізіледі.».** | Жұмыскерлердің құқықтарын қамтамасыз ету мақсатында ұжымдық шарттың мазмұнын жаңа міндетті шарттармен толықтыру ұсынылады.Бұрын қолданыста болған 2007 жылғы 15 мамырда күші жойылған ҚР Еңбек кодексі 284-бабының 1-тармағына сәйкес ұжымдық шартқа міндетті түрде жалақыны индекстеу тәртібі және ұйымдағы тиісті кәсіп, лауазым бойынша жалақының ең жоғары және ең төмен мөлшері арасындағы жол берілетін арақатынас туралы нормалар енгізілгенін естеріңізге саламыз.ҚР Еңбек кодексінің 157-бабының қолданыстағы нормасына сәйкес жалақыны индекстеу туралы шарт ұжымдық шарттың міндетті талабы болып табылмайды, ол еңбек шарты тараптарының: жұмыс берушінің және жұмыскердің еркі бойынша енгізіледі. Алайда, егер еңбек қатынастарында жұмыс беруші жұмыскерге қатысты көрінеу басым жағдайда болатынын ескеретін болсақ, онда жалақыны индекстеу сияқты маңызды шарт іс жүзінде орындалмайды.Мәселен, «2025 жылға дейінгі халықтың табысын арттыру бағдарламасы» кешенді жоспарының басты мақсаты халықтың жалақысын, табысын арттыру болып табылады.Кешенді жоспарда кедейлік проблемасы теңсіздіктің өсуімен де күрделене түсетіні атап өтілді. Теңсіздіктің өсуі мен орташа және медиандық жалақы арасындағы алшақтықтың ұлғаюы байқалады, ол 1,5 есені құрайды (ЭЫДҰ елдерінде алшақтық 1,13 құрайды), сондай-ақ халықтың табысын біркелкі емес бөлу белгілері байқалады. Үй шаруашылықтарының нақты кірістерінің төмендеуі табысы аз топтарға әсер етті және табысы жоғары топтарға әсер еткен жоқ. Халықтың 3,8 млн кедей топтары жиынтық жалпы табыстың 9,42%-ына ие, ал ең бай 3,8 млн адамға жалпы табыстың 39,4%-ына ие.Кешенді жоспарға сәйкес өндірістік кәсіпорындар жұмыскерлерінің кірістеріндегі теңгерімсіздікті жою бойынша шаралар қабылданатын болады. |
| 18. | 159-бап3-тармақ | 159-бап. Жеке еңбек дауын қарау тәртібі...3. Келісу комиссиясын қалыптастыру тәртібі және оның қызметі жұмыс беруші мен жұмыскерлердің өкілдері арасында жасалатын келісу комиссиясының жұмысы туралы келісімде не ұжымдық шартта айқындалады.Келісу комиссиясының жұмысы туралы келісімде не ұжымдық шартта келісу комиссиясы мүшелерінің сандық құрамы, келісу комиссиясы мүшелерінің қатарынан төраға мен хатшыны сайлау тәртібі, келісу комиссиясына өтініш беру тәртібі, келісу комиссиясының жұмыс тәртібі мен регламенті, келісу комиссиясының шешім қабылдау тәртібі мен оның мазмұны, келісу комиссиясы мүшелерінің өкілеттік мерзімі, оның мүшелеріне кепілдіктер беру туралы ережелер және келісу комиссиясының жұмысын ұйымдастыру жөніндегі өзге де мәселелер қамтылуға тиіс.Келісу комиссиясының отырысын ақпараттық-коммуникациялық технологияларды қолдана отырып өткізуге жол беріледі. Мұндай жағдайда келісу комиссиясы мүшелерінің және өзге де тұлғалардың қатысуы электрондық цифрлық қолтаңбамен немесе авторизациялану, сәйкестендірілу қамтамасыз етіле отырып және жұмыс берушінің отырыс жазбасын сақтауымен өзге де электрондық тәсілмен расталады. | Мынадай мазмұндағы үшінші, төртінші және бесінші бөлікпен толықтырылсын:«**Келісу комиссиясының жұмысына делдалды тарту және қатысу тәртібі жұмыс беруші мен жұмыскер немесе жұмыс беруші мен жұмыскерлердің өкілдері арасындағы жазбаша келісімде айқындалады.****Делдалдар ретінде жұмыскерге және жұмыс берушіге қатысты тәуелсіз жеке немесе заңды тұлғалар әрекет ете алады.****Делдалдың келісу комиссиясының жұмысына қатысуы жөніндегі ұсынысты екінші тарап екі жұмыс күні ішінде қарауы тиіс.».** | ҚР Еңбек кодексінің 159-бабының 3-тармағына келісу комиссиясының жұмысына делдалды тарту және қатысу тәртібін неғұрлым егжей-тегжейлі реттеуге бағытталған нормалармен толықтыру ұсынылады. |
| 19. | 170-бап5-тармақ1) және 2) тармақшалар | 170-бап. Тараптардың және татуластыру органдарының ұжымдық еңбек дауларын реттеу жөніндегі міндеттері….5. Жұмыс беруші:1) жұмыскерлердің осы Кодекстің 164-бабының 3-тармағына сәйкес ресімделген талаптарын алған күні ұжымдық еңбек дауының туындағаны туралы, ол түпкілікті шешілгенге дейін ахуал туралы кейіннен апта сайын хабарлай отырып, **еңбек инспекциясы жөніндегі жергілікті органды** хабардар етуге;2) осы Кодекстің талаптары сақталмай жүргізілетін ереуілдердің басталғаны туралы Қазақстан Республикасының прокуратура органдарын және **еңбек инспекциясы жөніндегі жергілікті органды** бір күн ішінде хабардар етуге міндетті. | «**еңбек инспекциясы жөніндегі жергілікті органды**» деген сөздер «**мемлекеттік еңбек инспекциясын**» деген сөздермен ауыстырылсын. | ҚР ЕХӘҚМ жанынан мемлекеттік еңбек инспекциясының сатылас жүйесін құруды ұсынуға байланысты. |
| 20.  | 181-бап1-тармақ3) тармақша | 181**-**бап. Жұмыскердің еңбек қауіпсіздігі және еңбекті қорғау саласындағы құқықтары мен міндеттері1. Жұмыскердің:….3) **еңбек инспекциясы жөніндегі жергілікті органға** өз жұмыс орнындағы еңбек жағдайларына және еңбекті қорғауға тексеру жүргізу туралы өтініш білдіруге; | Мынадай редакцияда жазылсын:**«3) мемлекеттік еңбек инспекциясына** өз жұмыс орнындағы еңбек жағдайларына және еңбекті қорғауға тексеру жүргізу туралы өтініш білдіруге;». | ҚР ЕХӘҚМ жанынан мемлекеттік еңбек инспекциясының сатылас жүйесін құруды ұсынуға байланысты. |
| 21. | 182-бап2-тармақ4) тармақша | 182-бап. Жұмыс берушінің еңбек қауіпсіздігі және еңбекті қорғау саласындағы құқықтары мен міндеттері2. Жұмыс беруші:...4) жұмыскерлерге қажетті санитариялық-гигиеналық жағдайлар жасауға, еңбек жөніндегі уәкілетті мемлекеттік орган белгілеген нормаларға сәйкес жұмыскерлердің арнайы киімі мен аяқкиімін беруді және жөндеуді, оларды профилактикалық өңдеу, жуу және дезинфекциялау құралдарымен, медициналық қобдишамен, сүтпен немесе бірдей тамақ өнімдерімен **және (немесе) диеталық (емдік және профилактикалық) тамақтануға арналған** **арнайы өнімдермен**, жеке және ұжымдық қорғаныш құралдарымен жабдықтауды қамтамасыз етуге; | Мынадай редакцияда жазылсын:«4) жұмыскерлерге қажетті санитариялық-гигиеналық жағдайлар жасауға, еңбек жөніндегі уәкілетті мемлекеттік орган белгілеген нормаларға сәйкес жұмыскерлердің арнайы киімі мен аяқкиімін беруді және жөндеуді, оларды профилактикалық өңдеу, жуу және дезинфекциялау құралдарымен, медициналық қобдишамен, сүтпен немесе оған теңестірілген тамақ өнімдерімен **не диеталық тамақтануға арналған өнімдермен және емдік-профилактикалық тамақтануға арналған өнімдермен,** жеке және ұжымдық қорғаныш құралдарымен жабдықтауды қамтамасыз етуге;». | Зиянды еңбек жағдайларында жұмыс істейтін қызметкерлердің денсаулығын сақтауды қамтамасыз ету мақсатында ашытылған сүт өнімдерін заңнамаға сәйкес мемлекеттік тіркеуден өткен диеталық тағам өнімдерімен алмастыруды қарастыру ұсынылады. |
| 22. | 186-бап5-тармақ | 186-бап. Еңбек қызметіне байланысты жазатайым оқиғаларды тергеп-тексерудің жалпы ережелері және оларды есепке алу5. Денсаулық сақтау ұйымдарының жауапты лауазымды адамдары жұмыскерлердің өндірістік жарақат алуына немесе денсаулығының еңбек қызметіне байланысты зақымдануына орай бастапқы жүгінген әрбір жағдай туралы жұмыс берушілерге және **еңбек инспекциясы жөніндегі жергілікті органға**, сондай-ақ кәсіптік қатты ауру (улану) жағдайлары туралы халықтың санитариялық-эпидемиологиялық саламаттылығы саласындағы мемлекеттік органды **екі жұмыс күнінен кешіктірмей** хабардар етуге тиіс. | Мынадай редакцияда жазылсын:«5. Денсаулық сақтау ұйымдарының жауапты лауазымды адамдары жұмыскерлердің өндірістік жарақат алуына немесе денсаулығының еңбек қызметіне байланысты зақымдануына орай бастапқы жүгінген әрбір жағдай туралы жұмыс берушілерді және **мемлекеттік еңбек инспекциясын,** сондай-ақ кәсіптік қатты ауру (улану) жағдайлары туралы халықтың санитариялық-эпидемиологиялық саламаттылығы саласындағы мемлекеттік органды **жүгіну күнінен бастап** екі жұмыс күнінен кешіктірмей хабардар етуге тиіс.».  | Хабардар ету мерзіміне қатысты нормаларды нақтылау мақсатында, сондай-ақ ҚР ЕХӘҚМ жанынан мемлекеттік еңбек инспекциясының сатылас жүйесін құруды ұсынуға байланысты. |
| 23. | 187-бап2-тармақ1) тармақша | 187-бап. Еңбек қызметіне байланысты жазатайым оқиғаларды тергеп-тексеру кезіндегі жұмыс берушінің міндеттері 2. Жұмыс беруші еңбек қызметіне байланысты жазатайым оқиға туралы бір тәулік ішінде еңбек жөніндегі уәкілетті мемлекеттік орган белгілеген нысан бойынша:**1)** **еңбек инспекциясы жөніндегі жергілікті органға**; | Мынадай редакцияда жазылсын:**«1) мемлекеттік еңбек инспекциясына;».**  | ҚР ЕХӘҚМ жанынан мемлекеттік еңбек инспекциясының сатылас жүйесін құруды ұсынуға байланысты. |
| 24. | 188-бап7-тармақ | 188-бап. Еңбек қызметіне байланысты жазатайым оқиғаларды тергеп-тексеру жөніндегі комиссияны құру тәртібі және оның құрамы…7. Комиссияның жұмысына жұмыс берушімен немесе зардап шеккен адаммен тиісті шарттық қатынастары бар сақтандыру ұйымының өкілі қатысуға құқылы.  | Мынадай редакцияда жазылсын:«7. Комиссияның жұмысына жұмыс берушімен немесе зардап шеккен адаммен тиісті шарттық қатынастары бар сақтандыру ұйымының өкілі қатысуға құқылы. **Комиссияның жұмысына жұмыскердің ерік білдіруі бойынша, ал ол қайтыс болған жағдайда – оның жақын туыстарының немесе жұбайының (зайыбының) ерік білдіруі бойынша «Адвокаттық қызмет және заң көмегі туралы» Қазақстан Республикасының Заңына сәйкес жұмыскерге, ал ол қайтыс болған жағдайда – оның жақын туыстарына немесе жұбайына (зайыбына) заң көмегін көрсететін адвокат немесе заң консультанттары палатасының мүшесі болып табылатын адам қатысуға (дауыс беру құқығынсыз) құқылы.».**  | Еңбек кодексіне сәйкес жұмыс берушінің актімен құрылатын, еңбек қызметіне байланысты жазатайым оқиғаларды тергеп-тексеру комиссиясының құрамына, төраға – ұйымың (өндірістік қызметтің) басшысы және оның орынбасары, ал олар болмағанда жұмыс берушінің уәкілетті өкілі, сондай-ақ ұйымның еңбек қауіпсіздігі мен еңбекті қорғау қызметінің басшысы және жұмыскерлердің өкілі енгізіледі.Бірқатар кәсіпорындарда кәсіптік одақтардың жоқтығын, сондай-ақ қазіргі уақытта олардың нақты жағдайын ескере отырып, жұмыс беруші комиссия құру кезінде жұмыскермен салыстырғанда көрінеу басым жағдайда болатыны түсінікті.Бұдан басқа, ҚР Еңбек кодексінде жұмыс берушімен немесе зардап шеккен адаммен тиісті шарттық қатынастары бар сақтандыру ұйымының өкіліне комиссияның жұмысына қатысу құқығы берілген.Іс жүзінде жұмыскерлер олардың мүдделері комиссия құрамында жеткіліксіз дәрежеде білдіріледі деп шағымданады.Жоғарыда баяндалғанға байланысты еңбек қызметіне байланысты жазатайым оқиғаларды тергеп-тексеру кезінде жұмыскердің құқықтары мен заңды мүдделерін тиімді қорғау және жазатайым оқиғаларды тергеп-тексеру жөніндегі комиссияның жұмысында жұмыскердің мүдделерін анағұрлым кең білдіру мақсатында заң жобасымен адвокатқа немесе заң консультанттары палатасының мүшесі болып табылатын адамға осы комиссияның жұмысына қатысу құқығын беру ұсынылады. Аталған субъектілер жұмыскердің ерік білдіруі бойынша комиссияның жұмысына, ал ол қайтыс болған жағдайда – жақын туыстарының немесе жұбайының (зайыбының) ерік білдіруі бойынша қатысатын болады.Бұл ретте заң жобасына сәйкес сақтандыру ұйымының өкілі, сол сияқты адвокат не заң консультанты комиссия жұмысына дауыс беру құқығынсыз, кеңесші дауыс құқығымен ғана қатысатын болады. |
| 25. | 188-1-бапжаңа 4-тармақ | 188-1-бап. Жіберуші тарап жұмыскерлерінің еңбек қызметіне байланысты жазатайым оқиғаларды тергеп-тексеру жөніндегі комиссияны құру тәртібі және оның құрамы…**4. Жоқ.**  | Мынадай мазмұндағы 4-тармақпен толықтырылсын:**«4. Комиссияның жұмысына жұмыс берушімен немесе зардап шеккен адаммен тиісті шарттық қатынастары бар сақтандыру ұйымының өкілі қатысуға құқылы.****Комиссия жұмысына жұмыскердің ерік білдіруі бойынша, ал ол қайтыс болған жағдайда – оның жақын туыстарының немесе жұбайының (зайыбының) ерік білдіруі бойынша «Адвокаттық қызмет және заң көмегі туралы» Қазақстан Республикасының Заңына сәйкес жұмыскерге, ал ол қайтыс болған жағдайда – оның жақын туыстарына немесе жұбайына (зайыбына) заң көмегін көрсететін адвокат немесе заң консультанттары палатасының мүшесі болып табылатын адам қатысуға (дауыс беру құқығынсыз) құқылы.».**  | Еңбек кодексіне сәйкес жұмыс берушінің актімен құрылатын, еңбек қызметіне байланысты жазатайым оқиғаларды тергеп-тексеру комиссиясының құрамына, төраға – ұйымың (өндірістік қызметтің) басшысы және оның орынбасары, ал олар болмағанда жұмыс берушінің уәкілетті өкілі, сондай-ақ ұйымның еңбек қауіпсіздігі мен еңбекті қорғау қызметінің басшысы және жұмыскерлердің өкілі енгізіледі.Бірқатар кәсіпорындарда кәсіптік одақтардың жоқтығын, сондай-ақ қазіргі уақытта олардың нақты жағдайын ескере отырып, жұмыс беруші комиссия құру кезінде жұмыскермен салыстырғанда көрінеу басым жағдайда болатыны түсінікті.Бұдан басқа, ҚР Еңбек кодексінде жұмыс берушімен немесе зардап шеккен адаммен тиісті шарттық қатынастары бар сақтандыру ұйымының өкіліне комиссияның жұмысына қатысу құқығы берілген.Іс жүзінде жұмыскерлер олардың мүдделері комиссия құрамында жеткіліксіз дәрежеде білдіріледі деп шағымданады.Жоғарыда баяндалғанға байланысты еңбек қызметіне байланысты жазатайым оқиғаларды тергеп-тексеру кезінде жұмыскердің құқықтары мен заңды мүдделерін тиімді қорғау және жазатайым оқиғаларды тергеп-тексеру жөніндегі комиссияның жұмысында жұмыскердің мүдделерін анағұрлым кең білдіру мақсатында заң жобасымен адвокатқа немесе заң консультанттары палатасының мүшесі болып табылатын адамға осы комиссияның жұмысына қатысу құқығын беру ұсынылады. Аталған субъектілер жұмыскердің ерік білдіруі бойынша комиссияның жұмысына, ал ол қайтыс болған жағдайда – жақын туыстарының немесе жұбайының (зайыбының) ерік білдіруі бойынша қатысатын болады.Бұл ретте заң жобасына сәйкес сақтандыру ұйымының өкілі, сол сияқты адвокат не заң консультанты комиссия жұмысына дауыс беру құқығынсыз, кеңесші дауыс құқығымен ғана қатысатын болады. |
| 26.  | 189-бап2-тармақ | 189-бап. Еңбек қызметіне байланысты жазатайым оқиғаларды тергеп-тексеру тәртібі…2. **Еңбек инспекциясы жөніндегі жергілікті органдарға** уақтылы хабарланбаған еңбек қызметіне байланысты жазатайым оқиғалар зардап шеккен адамның немесе оның өкілетті өкілінің өтініші бойынша өтініш тіркелген күннен бастап он жұмыс күні ішінде тергеп-тексеріледі. | «**Еңбек инспекциясы жөніндегі жергілікті органдарға**» деген сөздер «**Мемлекеттік еңбек инспекциясына**» деген сөздермен ауыстырылсын. | ҚР ЕХӘҚМ жанынан мемлекеттік еңбек инспекциясының сатылас жүйесін құруды ұсынуға байланысты. |
| 27.  | 190-бап2-тармақ  | 190-бап. Еңбек қызметіне байланысты жазатайым оқиғаларды тергеп-тексеру материалдарын ресімдеу тәртібі және оларды есепке алу …2. Акт тергеп-тексеру материалдарына сәйкес және комиссия мүшелері көпшілігінің пікірлері ескеріле отырып ресімделуге тиіс.Егер еңбек қызметіне байланысты жазатайым оқиғаны тергеп-тексеру кезінде комиссия өрескел абайсыздық зиянның туындауына немесе оның ұлғаюына себеп болғандығын анықтаса, онда комиссия тараптардың сабақтас жауаптылығын қолданады және жұмыскер мен жұмыс беруші кінәсінің дәрежесін пайызбен айқындайды. | Мынадай редакцияда жазылсын:«2. Акт тергеп-тексеру материалдарына сәйкес және комиссия мүшелерінің көпшілігінің пікірі ескеріле отырып ресімделуге тиіс.Егер еңбек қызметіне байланысты жазатайым оқиғаны тергеп-тексеру кезінде комиссия зардап шегушінің өрескел абайсыздығы зиянның туындауына немесе ұлғаюына себеп болғандығын белгілесе, онда комиссия **зардап шегушінің кінәсінің дәрежесін пайызбен, бірақ жиырма бес пайыздан асырмай белгілейді.****Егер еңбек қызметіне байланысты жазатайым оқиғаны тергеп-тексеру жөніндегі комиссия мүшелерінің бірі комиссияның (көпшіліктің) тұжырымдарымен келіспеген жағдайда ол тергеп-тексеру аяқталған кезден бастап екі жұмыс күні ішінде өзінің уәжді пікірін тергеп-тексеру материалына қосу үшін жазбаша түрде ұсынады және арнайы тергеп-тексеру актісіне «ерекше пікірді қара» деген ескертпемен қол қояды.**»; | ҚР Еңбек кодексінің 190-бабының 2-тармағына сәйкес еңбек қызметіне байланысты жазатайым оқиғаны тергеп-тексеру кезінде тергеп-тексеру материалдарына сәйкес және комиссия мүшелерінің көпшілігінің пікірі ескеріле отырып акт ресімделеді. **Егер еңбек қызметіне байланысты жазатайым оқиғаны тергеп-тексеру кезінде комиссия өрескел абайсыздық зиянның туындауына немесе ұлғаюына себеп болғанын анықтаса, онда комиссия тараптардың аралас жауаптылығын қолданады және жұмыскер мен жұмыс берушінің кінәсінің дәрежесін пайызбен айқындайды.**Осылайша, қызметкер мен жұмыс берушінің кінәсінің нақты мөлшерін комиссия мүшелері тергеп-тексеру материалдарына сүйене отырып анықтайды. Әрі аралас жауапкершілік болған жағдайда жұмыс беруші жәбірленушіге зиянды толығымен емес, жәбірленушінің кінәсінің дәрежесіне байланысты ішінара өтейді. **Бұл ретте ҚР Еңбек кодексінде еңбек шарты тараптары кінәсінің дәрежесін айқындау тетігі ашылмаған. Жұмыскер үшін осы «өмірлік маңызды» мәселенің шешімі жазатайым оқиғаларды тергеп-тексеру жөніндегі комиссияның қарауына жатқызылған.**Сонымен бірге, тәжірибе көрсеткендей, еңбек қызметіне байланысты жазатайым оқиғалар туындаған кезде, көп жағдайда жұмыс берушілер тараптардың аралас жауапкершілігі туралы норманы теріс пайдаланады және қызметкер тарапынан жіберілген өрескел абайсыздыққа сілтеме жасай отырып, зиянды өтеуден бас тарту немесе оның мөлшерін едәуір азайту мақсатында зиян үшін жауапкершілікті жұмыскердің өзіне жүктейді.**Мысалы, 2021 жылы еңбек міндеттерін орындау кезінде өмірі мен денсаулығына зиян келтірілген 1465 қызметкердің 31%-на аралас жауапкершілік туралы нормалар қолданылған, яғни, 10-нан 90%-ға дейін жұмыскерлер кінәлі деп танылған. Нәтижесінде қызметкер алатын өтемақы мөлшері өте төмен болып шығады.**Дамыған елдердің заңнамасында еңбек қызметіне байланысты жазатайым оқиға болған кезде жұмыс беруші мен қызметкердің аралас жауапкершілігі туралы нормалар жоқ екенін атап өткен жөн. Мұндай нормалар ТМД-ның кейбір елдерінде ғана бар.Жоғарыда баяндалғанның негізінде, сондай-ақ ҚР Еңбек кодексінің 4-бабында белгіленген жұмыскердің өмірі мен денсаулығының басымдығы қағидатын ескере отырып, ҚР Еңбек кодексінен аралас жауапкершілік туралы норманы алып тастау ұсынылады.Егер жұмыс беруші жазатайым жағдайда жұмыскердің өзі өрескел немқұрайлылық түрінде кінәлі болды деп есептесе, онда ол сотқа жүгінуге құқылы. |
| 28. | 190-бап9-тармақ2) тармақша,10, 14-тармақ-тар | 190-бап. Еңбек қызметіне байланысты жазатайым оқиғаларды тергеп-тексеру материалдарын ресімдеу тәртібі және оларды есепке алу ….9. Тергеп-тексеру аяқталғаннан кейін үш жұмыс күнінен кешіктірілмей жазатайым оқиға туралы актінің бір данасы зардап шеккен адамға немесе оның сенім білдірілген адамына беріледі, бұдан басқа мыналарға:….2) **еңбек инспекциясы жөніндегі жергілікті органға** қағаз және электрондық жеткізгіштерде;….10. Еңбек қызметіне байланысты жазатайым оқиғаны арнайы тергеп-тексеру материалдарының көшірмесін жұмыс беруші **еңбек инспекциясы жөніндегі жергілікті органға** береді. Еңбек қызметіне байланысты жазатайым оқиғаны тергеп-тексеру аяқталғаннан кейін мемлекеттік еңбек инспекторы арнайы тергеп-тексеру материалдарының көшірмесін жеті жұмыс күні ішінде аумақтық полиция органына жібереді, ол Қазақстан Республикасының заңнамасына сәйкес тиісті шешім қабылдайды және қабылданған шешім туралы жиырма жұмыс күнінен кешіктірмей хабарлайды.….14. Жұмыс беруші немесе оның өкілі уақыт өте келе ауыр немесе адам өліміне әкеп соққан жазатайым оқиғалар санатына ауысқан еңбек қызметіне байланысты жазатайым оқиғалар туралы **– еңбек инспекциясы жөніндегі тиісті жергілікті органға,** ал сақтандыру жағдайлары туралы сақтандыру ұйымына хабарлайды. | «**еңбек инспекциясы жөніндегі жергілікті органға**» деген сөздер «**мемлекеттік еңбек инспекциясына**» деген сөздермен ауыстырылсын» | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 29. | 191-бап2-тармақ3) тармақша | 191-бап. Қазақстан Республикасының еңбек заңнамасының сақталуын мемлекеттік бақылауды жүзеге асыру2. Мемлекеттік еңбек инспекторларына:…3) облыстың, республикалық маңызы бар қаланың, астананың бас мемлекеттік еңбек инспекторы – облыстың, республикалық маңызы бар қаланың, астананың **еңбек инспекциясы жөніндегі жергілікті органының** басшысы; | «**еңбек инспекциясы жөніндегі жергілікті органының**» деген сөздер «**еңбек жөніндегі уәкілетті мемлекеттік органының аумақтық бөлімшесінің**» деген сөздермен ауыстырылсын» | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 30. | 191-бап2-тармақ4) тармақша | 191-бап. Қазақстан Республикасының еңбек заңнамасының сақталуын мемлекеттік бақылауды жүзеге асыру2. Мемлекеттік еңбек инспекторларына:…4) мемлекеттік еңбек инспекторлары – облыстың, республикалық маңызы бар қаланың, астананың **еңбек инспекциясы жөніндегі жергілікті органының** лауазымды адамдары жатады. | **«еңбек инспекциясы жөніндегі жергілікті органының»** деген сөздер **«мемлекеттік еңбек инспекциясының»** деген сөздермен ауыстырылсын» | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| 31. | 192-бапекінші бөлік3) тармақша | 192-бап. Мемлекеттік еңбек инспекциясы қызметінің қағидаттары мен негізгі міндеттері... Мемлекеттік еңбек инспекциясының негізгі міндеттері:…3) Қазақстан Республикасы еңбек заңнамасының мәселелері бойынша **жұмыскерлер** мен жұмыс берушілердің өтініштерін, арыздарын және шағымдарын қарау болып табылады. | Мынадай редакцияда жазылсын:«3)Қазақстан Республикасы еңбек заңнамасының мәселелері бойынша жұмыскерлер **(олардың сенімхат бойынша өкілдері)** мен жұмыс берушілердің өтініштерін, арыздарын және шағымдарын қарау болып табылады. | «Кәсіптік одақтар туралы» ҚР Заңының 16-бабына сәйкес кәсіптік одақтар өз мүшелерiнiң құқықтары мен мүдделерiн білдіруге және қорғауға, сондай-ақ мемлекеттiк органдармен өз өкілеттігі шегінде, жұмыс берушілермен, жекеше кәсіпкерлік субъектілерінің бірлестіктерімен (қауымдастықтармен, одақтармен), өзге де қоғамдық ұйымдармен өзара қарым-қатынастарда қызметкерлердің өкілдері болуға құқылы болғандықтан, кәсіподақтардың құқықтарын іске асыруды қамтамасыз ету мақсатында.  |
| 32. | 194-бап4) тармақша | 194-бап. Мемлекеттік еңбек инспекторларының міндеттеріМемлекеттік еңбек инспекторлары:…4) Қазақстан Республикасының еңбек заңнамасын қолдану мәселелері бойынша **жұмыскерлер** мен жұмыс берушілердің өтініштерін уақтылы қарауға; | Мынадай редакцияда жазылсын:«4)Қазақстан Республикасының еңбек заңнамасын қолдану мәселелері бойынша жұмыскерлер **(олардың сенімхат бойынша өкілдері)** мен жұмыс берушілердің өтініштерін уақтылы қарауға;». | «Кәсіптік одақтар туралы» ҚР Заңының 16-бабына сәйкес кәсіптік одақтар өз мүшелерiнiң құқықтары мен мүдделерiн білдіруге және қорғауға, сондай-ақ мемлекеттiк органдармен өз өкілеттігі шегінде, жұмыс берушілермен, жекеше кәсіпкерлік субъектілерінің бірлестіктерімен (қауымдастықтармен, одақтармен), өзге де қоғамдық ұйымдармен өзара қарым-қатынастарда қызметкерлердің өкілдері болуға құқылы болғандықтан, кәсіподақтардың құқықтарын іске асыруды қамтамасыз ету мақсатында. |
| 33. | 198-бап1-тармақ | 198-бап. Мемлекеттік бақылауды жүзеге асыратын мемлекеттік еңбек инспекторының шешімдеріне, әрекеттеріне (әрекетсіздігіне) шағым жасау тәртібі1. Қазақстан Республикасы еңбек заңнамасының сақталуын мемлекеттік бақылау жүзеге асырылған кезде **жұмыс берушінің** құқықтары мен заңды мүдделері бұзылған жағдайда, **жұмыс беруші** мемлекеттік еңбек инспекторының әрекеттеріне (әрекетсіздігіне) жоғары тұрған мемлекеттік инспекторға және (немесе) сотқа осы баптың 3-тармағының талаптарын ескере отырып, Қазақстан Республикасының заңнамасында белгіленген тәртіппен шағым жасауға құқылы. | «**жұмыс берушінің**», «**жұмыс беруші**» деген сөздерден кейін «**немесе** **жұмыскердің**», «**немесе** **жұмыскер**» деген сөздермен толықтырылсын. | Қазақстан Республикасы еңбек заңнамасының сақталуын мемлекеттік бақылауды жүзеге асыратын мемлекеттік еңбек инспекторының шешімдеріне, әрекеттеріне (әрекетсіздігіне) жұмыскердің шағым жасау құқықтарын бекіту мақсатында. |
| 34. | 200-бапбірінші бөлік | 200-бап. Жұмыс берушінің қызметін декларациялау Жұмыс берушінің қызметін декларациялауды еңбек жөніндегі уәкілетті мемлекеттік орган айқындаған тәртіппен **еңбек инспекциясы жөніндегі жергілікті орган** жұмыс берушілердің өңірлік бірлестіктерімен (қауымдастықтарымен, одақтарымен) және аумақтық кәсіптік одақтар бірлестіктерімен бірлесіп жүзеге асырады.  | **«еңбек инспекциясы жөніндегі жергілікті орган»** деген сөздер **«мемлекеттік еңбек инспекциясы»** деген сөздермен ауыстырылсын.  | ҚР ЕХӘҚМ жанынан мемлекеттік еңбек инспекциясының сатылас жүйесін құрудың ұсынылуына байланысты. |
| **«Халық денсаулығы және денсаулық сақтау жүйесі туралы» Қазақстан Республикасының Кодексі** |
| 35. | 7-бапжаңа 98-1)тармақша | 7-бап. Уәкілетті органның құзыреті Уәкілетті орган:…**98-1) жоқ.** | Мынадай мазмұндағы 98-1) тармақшамен толықтырылсын:**«98-1) өндірістік жарақаттың ауырлық дәрежесін айқындау қағидаларын бекітеді;».**  | Қазіргі уақытта емдеу-алдын алу ұйымдарының медицина қызметкерлері өндірістік жарақаттардың ауырлық дәрежесін айқындау кезінде Қазақстан Республикасы Денсаулық сақтау министрлігі 1994 жылғы 16 ақпанда бекіткен «Өндірістік жарақаттардың ауырлығын анықтау схемасы» әдістемелік ұсынымдарын (бұдан әрі – Әдістемелік ұсынымдар) басшылыққа алады, онда **ауыр жарақаттарға жататын өндірістік жарақаттардың тізбесі** келтірілген (тізбеге кірмейтін барлық зақымданулар өндірістік ауыр жарақаттардың қатарына жатпайды). Бұл ретте өндірістік жарақаттардың ауырлығын анықтау мақсатында жарақаттардың барлық түрлері (жеңіл, орташа және ауыр) бойынша жарақаттың ауырлығын айқындау қағидаларын әзірлеу қажет деп санаймыз. |
| **Заңды қолданысқа енгізу туралы ереже** |
| 36. |  |  | 2-бап. Осы Заң, осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізілетін 1-баптың 2-тармағының 7), 8), 10) және 14) тармақшаларын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі. | «Құқықтық актілер туралы» ҚР Заңының 42-бабы 3-тармағының 1) тармақшасына сәйкес, егер актілердің өздерінде немесе оларды қолданысқа енгізу туралы актілерде өзге мерзімдер көрсетілмесе, Қазақстан Республикасының заңдары алғашқы ресми жарияланған күнінен кейін күнтізбелік он күн өткен соң қолданысқа енгізіледі. Бұдан басқа, «Құқықтық актілер туралы» ҚР Заңының 42-бабының 4-1-тармағына сәйкес, мемлекеттік органдар мен ұйымдарды қоспағанда, реттеу субъектілерінің жаңа міндеттерін белгілейтін заңдарды немесе олардың жекелеген нормаларын қолданысқа енгізу мерзімдері міндеттерді орындауға дайындалу үшін қажетті мерзімдерді негізге ала отырып айқындалады және алғашқы ресми жарияланған күнінен кейін күнтізбелік алпыс күннен кем болмайды.  |

**Қазақстан Республикасы**

**Парламентінің депутаттары**

**Н. Жүсіп**

**Л. Қалтаева**

**Р. Рүстемов**

**Н. Бекназаров**

**С. Лұқпанов**

**А. Аймағамбетов**

**Е. Смышляева**

**М. Ескендіров**